**projektas**

**reg. Nr. T-242**

**2.7. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio LOPŠELIUI-DARŽELIUI ,,LIEPAITĖ“ didžiausio leistino pareigybių (etatų) skaičiaus patvirtinimo**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 9 straipsnio 2 dalies 4 punktu, įgyvendindama Pasvalio lopšelio-darželio ,,Liepaitė“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-190 „Dėl Pasvalio lopšelio-darželio ,,Liepaitė“ nuostatų patvirtinimo“ (Pasvalio rajono savivaldybės tarybos 2022 m. birželio 29 d. sprendimo Nr. T1-128 redakcija), 25 punktą ir atsižvelgdama į Pasvalio lopšelio-darželio ,,Liepaitė“ 2022 m. lapkričio 23 d. raštą Nr. SD-81 ,,Dėl Pasvalio lopšeliui-darželiui ,,Liepaitė“ didžiausio leistino pareigybių skaičiaus pakeitimo ir lėšų poreikio“, Pasvalio rajono savivaldybės taryba nusprendžia:

1. Patvirtinti Pasvalio lopšeliui-darželiui ,,Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 42,6 etato.
2. Pripažinti netekusiu galios Pasvalio rajono savivaldybės tarybos 2022 m. birželio 29 d. sprendimą Nr. T1-129 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus patvirtinimo“.
3. Nustatyti, kad sprendimas įsigalioja 2023 m. sausio 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto vyr. specialistė

Virginija Bajoriūnaitė

2022-12-02

Suderinta DVS Nr. RTS-268

Pasvalio rajono savivaldybės tarybai

**AIŠKINAMASIS RAŠTAS**

dėl **pasvalio LOPŠELIUI-DARŽELIUI ,,LIEPAITĖ“** didžiausio leistino pareigybių (etatų) skaičiaus patvirtinimo

**2022-12-02**

Pasvalys

**1. Sprendimo projekto rengimo pagrindas.**

Pasvalio lopšelio-darželio ,,Liepaitė“ 2022 m. lapkričio 23 d. raštas Nr. SD-81 ,,Dėl Pasvalio lopšeliui-darželiui ,,Liepaitė“ didžiausio leistino pareigybių skaičiaus pakeitimo ir lėšų poreikio“.

**2. Sprendimo projekto tikslai ir uždaviniai.**

Patvirtinti Pasvalio lopšeliui-darželiui ,,Liepaitė“ didžiausią leistiną pareigybių (etatų) skaičių – 42,6 et. Didinama 1 et. mokytojo padėjėjo.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Pasvalio lopšelyje-darželyje ,,Liepaitė“ įsteigus mokytojo padėjėjo etatą bus galima veiksmingiau teikti pagalbą specialiųjų ugdymosi poreikių turintiems vaikams, atsižvelgiant į jų individualius poreikius

**4. Skaičiavimai, išlaidų sąmatos, finansavimo šaltiniai.**

Pasvalio lopšelį-darželį ,,Liepaitė“ 2022–2023 mokslo metais iš viso lanko 176 vaikai. Iš jų – 69 turintys specialiųjų poreikių. Pagal Pasvalio Švietimo pagalbos tarnybos rekomendacijas mokytojo padėjėjas reikalingas penkiems vaikams. Vienas iš jų turi didelius specialiuosius ugdymo(si) poreikius ir vidutinį neįgalumo lygį. Kitų sutrikimai (SUP) yra labai įvairūs: kompleksiniai sutrikimai ir kompleksinė negalia, raidos sutrikimai ir kt. Kadangi šiuo metu lopšelyje-darželyje ,,Liepaitė“ nėra mokytojo padėjėjo, siekiant užtikrinti veiksmingesnę pagalbą, siūloma įsteigti 1 etatą mokytojo padėjėjo. Lėšų poreikis 2023 m. (12 mėn. + „Sodra“) – 12 227,57 Eur.

Finansavimo šaltinis – Savivaldybės biudžeto lėšos. Mokymo lėšos.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

1. **Jeigu sprendimui įgyvendinti reikia įgyvendinamųjų teisės aktų, – kas ir kada juos**

**turėtų priimti.**

Nėra.

1. **Sprendimo projekto antikorupcinis vertinimas.**

Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Švietimo ir sporto skyrius. Pasvalio lopšelio-darželio ,,Liepaitė“ direktorius.

PRIDEDAMA. Pasvalio lopšelio-darželio ,,Liepaitė“ 2022 m. lapkričio 23 d. raštas Nr. SD-81 ,,Dėl Pasvalio lopšeliui-darželiui ,,Liepaitė“ didžiausio leistino pareigybių skaičiaus pakeitimo ir lėšų poreikio“.

Švietimo ir sporto skyriaus vyr. specialistė Virginija Bajoriūnaitė